31.3.2015 Jurnalul Oficial al Uniunii Europene L 86/1 II (Acte fără caracter legislativ) REGULAMENTE REGULAMENTUL DELEGAT (UE) 2015/531 AL COMISIEI din 24 noiembrie 2014 de completare a Regulamentului (UE) nr. 508/2014 al Parlamentului European și al Consiliului prin identificarea costurilor eligibile pentru sprijin din partea Fondului european pentru pescuit și afaceri maritime în scopul îmbunătățirii condițiilor de igienă, sănătate, siguranță şi lucru pentru pescari, al protecției și refacerii biodiversității și ecosistemelor marine, al atenuării efectelor schimbărilor climatice și al sporirii eficienței energetice a navelor de pescuit COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul curopean pentru pescuit și afaceri maritime și de abrogare a Regulamentelor (CE) nr. 2328/2003, (CE) nr. 861/2006, (CE) nr. 1198/2006 şi (CE) nr. 791/2007 ale Consiliului şi a Regulamentului (UE) nr. 1255/2011 al Parlamentului European şi al Consiliului (!, în special articolul 32 alineatul (4), articolul 40 alineatul (4) și articolul 41 alineatul (10), întrucât: (1) În conformitate cu Regulamentul (UE) nr. 508/2014, Comisia este împuternicită să stabilească norme specifice privind eligibilitatea costurilor operațiunilor de protecție şi de refacere a biodiversității și ecosistemelor marine în cadrul activităților de pescuit durabile, privind eligibilitatea costurilor operaţiunilor menite să atenueze schimbările climatice și să îmbunătățească eficiența energetică a navelor de pescuit şi privind eligibilitatea operațiunilor menite să îmbunătățească condițiile de igienă, sănătate, siguranță şi lucru pentru pescari. (2) Toate dispozițiile prezentului regulament se referă la aspecte legate de eligibilitatea costurilor şi operațiunilor, iar două dintre ele vizează operațiunile care implică investiții la bordul navelor. În plus, toate aceste măsuri au un impact asupra formei în care se desfăşoară activitățile de pescuit. Prin urmare, aceste dispoziții sunt strâns legate. Pentru a asigura coerența între aceste dispoziții şi a permite tuturor locuitorilor din Uniune să aibă o imagine de ansamblu asupra lor, dispozițiile respective ar trebui adoptate în cadrul aceluiași act. (3) Activitatea de pescuit este în continuare una dintre cele mai periculoase ocupații din Uniune, cu un număr semnificativ de accidente produse pe navele de pescuit de mici dimensiuni. În consecință, Directivele nr. 93/103/CE () și 92/29/CEE () ale Consiliului stabilesc cerințele minime privind sănătatea și siguranța aplicabile activităților de la bordul navelor de pescuit, care ar trebui transpuse în legislația națională. Regulamentul (UE) nr. 508/2014 prevede finanțarea anumitor investiții în vederea îmbunătățirii condițiilor de igienă, sănătate, siguranță şi lucru pentru pescari, cu condiția ca acestea să depășească cerințele prevăzute în legislația Uniunii și în cea naţională. Prin urmare, este necesar să se specifice costurile aferente unor astfel de investiții specifice, inclusiv formarea în materie de sănătate și campaniile de informare, care pot fi finanțate în temeiul Regulamentului (UE) nr. 508/2014. (4) Achiziţionarea şi instalarea la bordul navelor de echipamente care vizează reducerea emisiilor de poluanți sau de gaze cu efect de seră și sporirea eficienței energetice a navelor de pescuit pot contribui la atingerea obiectivelor () JOL149,20.5.2014, p.1. () Directiva nr. 93/103/CE a Consiliului din 23 noiembrie 1993 privind cerințele minime de securitate şi sănătate în muncă la bordul navelor de pescuit [a treisprezecea directivă specială în sensul articolului 16 alineatul (1) din Directiva nr. 89/391/CEE] O L 307, 13.12.1993, p. 1). () Directiva 92/29/CEE a Consiliului din 31 martie 1992 privind cerințele minime de securitate și sănătate pentru promovarea unei mai bune asistenţe medicale la bordul navelor JOL 113, 30.4.1992,p. 19)